
Parlamentul  României

Camera  Deputaţilor

Comisia pentru industrii si servicii





                     Bucureşti,25.03.2002 








                     Nr.23/48/2002

BIROUL PERMANENT

 AL CAMEREI DEPUTAŢILOR

DOMNULUI PREŞEDINTE

 VALER DORNEANU



Vă înaintăm, alăturat, Raportul la proiectul de Lege pentru aprobarea Ordonanţei de urgenţă a Guvernului nr.169/2001 privind utilizarea unor sume destinate restructurării şi reorganizării agenţilor economici din sectorul producţiei de apărare.



La întocmirea raportului comisia a avut în vedere avizele primite de la:

· Consiliul Legislativ;

· Comisia pentru apărare, ordine publică şi siguranţă naţională;

· Comisia pentru buget, finanţe şi bănci;

· Comisia juridică, de disciplină şi imunităţi.

                    PREŞEDINTE,                                    SECRETAR,

                     István Antal                                      Cristian Buzea                                  

                     Nr.23/48/2002

RAPORT

asupra proiectului de Lege pentru aprobarea Ordonanţei de urgenţă a Guvernului nr.169/2001 privind utilizarea unor sume destinate restructurării şi reorganizării agenţilor economici din 

sectorul producţiei de apărare
În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare în procedură de urgenţă şi în fond, cu proiectul de Lege pentru aprobarea Ordonanţei de urgenţă a Guvernului nr.169/2001 privind utilizarea unor sume destinate restructurării şi reorganizării agenţilor economici din sectorul producţiei de apărare, trimis cu adresa nr.84 din 4 martie 2002.



Proiectul de lege a fost adoptat de Senat în şedinţa din data de 23 februarie 2002.



Ordonanţa de urgenţă a Guvernului nr.169/2001 a fost emisă în contextul restructurării industriei de apărare, redimensionării rezervei de mobilizare (reglementată de Ordonanţa de urgenţă a Guvernului nr.185/20 decembrie 2001 privind unele măsuri de administrare a rezervei de mobilizare) şi aplicării programelor aferente acestor acţiuni.



Restructurarea sectorului necesită constituirea unor venituri necesare acţiunilor de separare, regrupare, modernizare sau retehnologizare a capacităţilor existente şi a agenţilor economici implicaţi.



Ordonanţa de urgenţă vizează stabilirea destinaţiei sumelor rezultate din:



- valorificarea produselor scoase definitiv din rezervele de mobilizare ca urmare a reducerii stocurilor de materii prime şi materiale specifice producţiei de apărare în procesul de restructurare a industriei de apărare;



- garanţii rămase neutilizate ca urmare a nerestituirii produselor scoase la împrumut şi împrospătare;



- valorificarea mijloacelor fixe stabilite prin programele de restructurare a agenţilor economici rămase neutilizate după aplicarea programelor.



Sumele obţinute se constituie ca venituri extrabugetare la dispoziţia Ministerului Industriei şi Resurselor şi se folosesc exclusiv pentru restructurarea agenţilor economici din sectorul producţiei de apărare.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din data de 19.03.2002 şi a hotărât, cu unanimitate de voturi, să supună plenului Camerei Deputaţilor spre dezbatere şi adoptare proiectul de lege, cu amendamente admise de comisie prezentate în anexă.



Modificările şi completările la ordonanţă privesc în principal:



- abrogarea alin.3 al art.1 şi a art.2 în scopul restructurării şi reformulării textului pentru definirea mai aprofundată a domeniului care vizează constituirea şi gestionarea veniturilor;



- amendarea prevederilor din art.1 şi art.3 pentru unitate terminologică şi pentru explicitarea faptului că bunurile scoase definitiv din rezerva de mobilizare devin proprietate publică a statului în scopul valorificării;



- completarea prevederilor cu alin.(11) al art.1 alin.(2) al art.3 şi cu art.4 care prevăd definirea clară a modului de constituire, gestionare şi utilizare a veniturilor.



Proiectul de lege a fost avizat favorabil de Comisia pentru apărare, ordine publică şi siguranţă naţională, Comisia pentru buget, finanţe şi bănci şi Comisia juridică, de disciplină şi imunităţi.



În raport de obiectul şi conţinutul său, proiectul de lege face parte din categoria legilor ordinare.

                     PREŞEDINTE,                                     SECRETAR,

                       István Antal                                      Cristian Buzea

Expert,

Mariana Dragu

                   Anexa

R A P O R T

asupra proiectului de Lege pentru aprobarea Ordonanţei de urgenţă a Guvernului nr.169/2001 privind utilizarea unor sume destinate restructurării şi reorganizării agenţilor economici din sectorul producţiei de apărare

Nr.

crt.
Text aprobat de Senat

Articolul


Amendamente admise de comisie şi propuse spre adoptare Camerei Deputaţilor
Motivare

0
1
2
3

1.
Titlul legii

LEGE

pentru aprobarea Ordonanţei de urgenţă a Guvernului nr.169/2001 privind utilizarea unor sume destinate restructurării şi reorganizării agenţilor economici 

din sectorul producţiei de apărare
Nemodificat


2.
Articol unic. - Se aprobă Ordonanţa de urgenţă a Guvernului nr.169 din 13 decembrie 2001 privind utilizarea unor sume destinate restructurării şi reorganizării agenţilor economici din sectorul producţiei de apărare, publicată în Monitorul Oficial al României, Partea I, nr.844 din 28 decembrie 2001.


Art.I - Se aprobă Ordonanţa de urgenţă a Guvernului nr.169 din 13 decembrie 2001 privind utilizarea unor sume destinate restructurării şi reorganizării agenţilor economici din sectorul producţiei de apărare, publicată în Monitorul Oficial al României, Partea I, nr.844 din 28 decembrie 2001 cu următoarele modificări şi completări:
Comisia pentru industrii şi servicii


0
1
2
3

3. 
Titlul ordonanţei

ORDONANŢĂ DE URGENŢĂ

privind utilizarea unor sume destinte restructurării şi reorganizării agenţilor economici din sectorul producţiei de apărare


Nemodificat


4. 
Art. 1. - (1) Sumele rezultate din valorificarea produselor scoase definitiv din rezervele de mobilizare rămase după deducerea cheltuielilor efectuate în acest scop se constituie şi se gestionează ca venituri extrabugetare la dispoziţia Ministerului Industriei şi Resurselor şi se utilizează pentru finanţarea acţiunilor de redimensionare a capacităţilor de producţie, reorganizarea liniilor de fabricaţie şi pentru alte măsuri prevăzute în programele de restructurare şi reorganizare ale agenţilor economici din sectorul producţiei de apărare. 


La articolul 1, alineatele (1) şi (2) vor avea următorul cuprins:

Art.1. (1) Sumele rezultate din valorificarea produselor scoase definitiv din rezervele de mobilizare, şi devenite proprietate privată a statului în condiţiile legii, rămase după deducerea cheltuielilor efectuate în acest scop se constituie şi se gestionează ca venituri extrabugetare la dispoziţia Ministerului Industriei şi Resurselor.

Comisia pentru industrii şi servicii


Este necesară explicitarea faptului că produsele din rezerva de mobilizare, care sunt proprietate publică a statului, trebuie trecute pentru valorificare în proprietatea privată a statului prin hotărâre a Guvernului.

5. 

La articolul 1, după alineatul (1) se introduce alineatul (11) cu următorul cuprins:

(11) Sumele prevăzute la alin.(1) se utilizează pentru finanţarea acţiunilor efectuate în scopul aplicării măsurilor prevăzute în programele de restructurare pentru agenţii economici din sectorul producţiei de apărare, aprobate de Ministerul Industriei şi Resurselor.

Comisia pentru industrii şi servicii
Pentru claritate se preiau o parte din prevederile alin.(1) într-un nou alineat (11).

6. 
(2) Sumele care provin din garanţii depuse de agenţii economici, rămase neutilizate ca urmare a nerestituirii produselor scoase la împrumut şi împrospătare, se utilizează potrivit prevederilor alin. (1); agenţii economici vor evidenţia în contabilitatea proprie anularea garanţiilor şi înregistrarea produselor împrumutate ca bunuri proprii. 


(2) Sumele care provin din garanţii depuse de agenţii economici, rămase neutilizate ca urmare a nerestituirii în termenele prevăzute a produselor scoase la împrumut, se gestionează ca venituri în condiţiile alin. (1). Agenţii economici vor evidenţia în contabilitatea proprie anularea garanţiilor şi înregistrarea produselor împrumutate ca bunuri proprii. 

Comisia pentru industrii şi servicii


Este necesară precizarea intervalului de timp şi a modului de gestionare a sumelor.

7. 
(3) Constituirea şi gestionarea veniturilor extrabugetare prevăzute la alin. (1) şi (2) se fac potrivit normelor metodologice emise în termen de 30 de zile şi aprobate prin ordin al ministrului industriei şi resurselor. 


La articolul 1, alineatul (3) se abrogă.

Comisia pentru industrii şi servicii
Prevederile se transferă la art.3 pentru a se include toate cele trei surse de finanţare.

8. 
Art. 2. - Sumele rezultate din valorificarea mijloacelor fixe, rămase după deducerea cheltuielilor efectuate în acest scop, se utilizează de agenţii economici numai pentru finanţarea obiectivelor şi realizarea măsurilor prevăzute în programele de restructurare şi reorganizare ale fiecărui agent economic, aprobate de ministerul de resort. 


Articolul 2 se abrogă.

Comisia pentru industrii şi servicii
Prevederile se includ în art.3 alin.(1) şi (2).

9. 
Art. 3. - Mijloacele fixe reprezentând utilaje, echipamente, instalaţii, spaţii rămase neutilizate după realizarea programului de restructurare se valorifică în condiţiile legii, iar sumele astfel rezultate rămân la dispoziţia Ministerului Industriei şi Resurselor, urmând să fie utilizate în condiţiile art. 1 alin. (3). 


Articolul 3 va avea următorul cuprins:

Art. 3. - (1) Mijloacele fixe reprezentând utilaje, echipamente, instalaţii, spaţii rămase neutilizate după realizarea programului de restructurare se valorifică în condiţiile legii. 

Comisia pentru industrii şi servicii


Prevederile din partea a doua a art.3 se corelează cu cele de la art.2 şi reformulează la alin.(2).

10. 

(2) Prin exceptare de la prevederile alin.(2) al art.26 al Legii nr.44/1998 privind privatizarea societăţilor comerciale, sumele rezultate din valorificarea mijloacelor fixe prevăzute la alin.(1), după deducerea cheltuielilor şi a obligaţiilor legale aferente, se utilizează pentru restructurarea industriei de apărare, după cum urmează:

- 30% venituri extrabugetare la dispoziţia Oficiului Participaţiilor Statului şi Privatizării în Industrie din subordinea Ministerului Industriei şi Resurselor;

- 70% venituri la dispoziţia agenţilor economici.

Comisia pentru industrii şi servicii


Se introduce o nouă repartiţie a veniturilor rezultate din valoarificarea mijloacelor fixe în scopul susţinerii activităţii de implementare a programului de restructurare a industriei de apărare, de către Ministerul Industriei şi Resurselor şi Oficiul Participaţiilor Statului şi Privatizării în Industrie.

11. 

După articolul 3 se introduce articolul 4 cu următorul cuprins:

Art.4. - Constituirea şi gestionarea veniturilor extrabugetare prevăzute la alin. (1) şi (2) ale art.1 şi alin.(2) al art.3 se fac potrivit normelor metodologice emise în termen de 30 de zile şi aprobate prin ordin al ministrului industriei şi resurselor. 

Comisia pentru industrii şi servicii


Textul este transferat de la alin.(3) al art.1 pentru extinderea prevederilor şi asupra noilor alineate (1) şi (2) ale art.3.

12. 

Art.II - Ordonanţa de urgenţă a Guvernului nr.169/2001 privind utilizarea unor sume destinate restructurării şi reorganizării agenţilor economici din sectorul producţiei de apărare cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Comisia pentru industrii şi servicii




                                              PREŞEDINTE,                                                                      SECRETAR,

                                               István Antal                                                                        Cristian Buzea

                                                                                                                                 RAPORTORI.











Dep. Ioan Bivolaru - PSD-SDU

Dep. Aurelia Vasile - PSD-SDU











Dep. Cristian Buzea - PRM

Dep. Gheorghe Albu - PD











Dep. Olga Anastasescu - PSD-SDU
Dep. Marin Anton - PNL











Dep. Anca Boagiu - PD


Dep. Valentin Calcan - PSD-SDU











Dep. Dumitru Chiriţă - PSD-SDU
Dep. Aurel Daraban - PSD-SDU











Dep. Ioan Miclea - PRM

Dep. Oana Manolescu - Minorităţi

Expert, Mariana Dragu

